PERUSTA BÄNDI. ROKKAA TÄYSILLÄ.

Musiikkipelien edelläkävijä Harmonix Music Systems, Inc. vie arvostetuimman interaktiivisen musiikkipelialustan seuraavalle tasolle Rock Band 4 -pelillä.

Rock Band 4 on voittanut lukuisia palkintoja ja ehdokkuuksia vuoden 2015 E3-messuilla, mukaan lukien IGN:n ja Game Informerin jakaman parhaan musiikkipelin palkinnon, ja live-esiintymisen huikeus toteutuu pelissä ennenkokemattomalla tavalla. Pelaajat pääsevät jälleen kokemaan, miten mahtavaa on soittaa bändissä, ja Rock Band 4 -pelissä on tarjolla myös uusia, innovatiivisia ominaisuuksia – pelaajat voivat lisätä joka esitykseen oman puumerkkinsä. Tarjolla on uuden sukupolven visuaalisuutta, kattava soundtrack täynnä rockin suurimpia nimiä, yhteensopivuus aiemmin hankittujen ladattavien lisäsisältöjen sekä langattomien edellisen sukupolven Rock Band -kitaroiden ja -rumpujen kanssa*. Rock Band 4 tulee varmasti olemaan tämän sukupolven määrittävä musiikkipelialusta.

SINUN LAVASI, SINUN TAPASI

Ilmaise itseäsi ja vedä jokainen esitys omalla tyylilläsi. Rock Band 4 -pelin freestyle-kitarasoolojen, dynaamisten rumpufillien ja improvisoitujen lauluosuuksien avulla voit vääntää huikeita kitarariffejä, mykistää yleisön legendaarisilla rumpusooloilla tai lisätä suosikkibiisiesi sanomaan uutta särmää. Voit myös sytyttää yleisön käyttämällä pelin uutta Stage Presence -toimintoa, jossa voit rehennellä omalla tyylilläsi sekä tavoitella pelipalkintoja bändikavereiden kanssa.

ENITEN MUSIIKKIA, ENITEN VALINNANVARAA

Rock Band 4 -peli sisältää maailmanluokan soundtrackin, jolla on mukana yli 60 kappaletta legendaarisilta muusikoilta, tämän hetken kuumimmilta artisteilta sekä tulevaisuuden tähdiltä, jotka tulevat pian sähköistämään koko musiikkimaailman.

Voit myös kasvattaa kirjastoasi yli 1 500 kappaleella, joita voi ladata pelinsisäisestä Rock Band Music Store* -myymälästä. PlayStation Network-palvelusta pelejä ostaneet fanit voivat siirtää kyseiset kappaleet Rock Band 4 for the PlayStation 4 -versioon ilman lisäkustannuksia.

KÄYTÄ SOITTIMIA, JOTKA JO OMISTAT

Rock Band 4 tukee saumattomasti aiempien versioiden langattomia Rock Band -kitaroita ja rumpuja sekä johdollisia/langattomia mikrofoneja. Rock Band 4 tukee myös useimpia kolmansien osapuolien langattomia PlayStation 3-soitinohjaimia.

PARAS MUSIIKKIPELIKOKEMUS PARANI ENTISESTÄÄN

Yhteisön palautteen perusteella suunniteltu Rock Band 4 perustuu pelaajien eniten arvostamiin ominaisuuksiin. Pelissä on uusi mukaansatempaava tarinakampanja, ja ystävien ja perheen kanssa pelaaminen on entistä helpompaa ja hauskempaa.